71 
nuata in medium os jugale incidit , ab inferiore vero maxillae superiori 
ossique pterygoideo incumbens. Medium lioc os multangulare ad interiora 
duos demittit processus, frontis ossi alterum obvium, et alterum parietali, 
quod igitur utrumque ibi illud majore suo hiatu amplectitur. Tertium 
denique os jugale posticum (*) , longius paululum antico et gladii instar 
incurvum compressumque una cum osse mastoideo in processum articu- 
larem ossis temporum incidit. Inter utramque hanc jugalem partem et 
os frontale ampla enascitur apartura seu fovea temporalis, cujus mentionem 
jam supra injecimus. 
Inferior denique maxilla multo simpliciore apparatu osseo cum cranio jun- 
gitur, adjuvante in omni casu processu illo articulari ossis temporum (/. c. t) 
lato compressoque et valido , antice plano , postice excavato , medio in 
carinam prosiliente et nonnihil inflexo , qui oblique paululum positus in 
utroque extremo incrassatus , a superiore processum ossis occipitis con- 
dyloideum, os dein mastoideum et jugale posticum figit, ab inferiore et 
interiore processui pterygoideo extremo incumbens cum maxilla inferiore 
articulatur. Reliquas vero ossis temporum partes, exceptis mastoideo et 
petroso, noli ibi exspectare. Externo illius processus articularis margini 
membrana tympani adhaeret, et passim quoque os tympanicum dicitur, 
at junctura ejus cum maxilla inferiore gravior, ideoque a potiori fit 
denominatio. 
Vertebrarum omnium numerus ad 31 dorsales accedit, non computatis 
caudalibus , quae in specimine nostro , in extrema cauda non completo , 
ad 32 numerantur ; inter illas vero distinguuntur 7 collares, 2 1 dorsales 
stricte dictae , l lumbaris , et 2 sacrales. 
( ) Hoc solum os ab ill. Cuviero (i. c.) pro genuino osse jugali habetur, quum medium 
illud frontale posterius dicat. 
